Στύψη Λέσβου

Η Στύψη είναι χωριό του δήμου Δυτικής Λέσβου του νομού Λέσβου,https://www.mwlesvos.gr/ που έχει 675 μόνιμους κατοίκους, σύμφωνα με την απογραφή του 2021.

 Περιγραφή 
Αποτελεί ημιορεινό χωριό στο βόρειο μέρος του νησιού της Λέσβου, σε υψόμετρο περίπου 400 μέτρων, στο όρος Λεπέτυμνος. Απέχει περίπου 7 χλμ από την Πέτρα και 
14 χλμ από την Καλλονή. Η ονομασία του χωριού οφείλεται στην ορυκτή ουσία, στύψη ή στυπτηρία, που είναι το διπλό θειϊκό άλας αργιλίου και καλίου που αφθονεί στο υπέδαφος της περιοχής στα κατάντη του οικισμού. Η στυπτηρία, που είναι εξαιρετική αντιπυρική ουσία, χρησιμεύει στην επεξεργασία δερμάτων και στις βαφές και εξορύσσονταν από τα λατομεία του χωριού μέχρι και την δεκαετία του 1970.

Σήμερα οι περισσότεροι κάτοικοι της Στύψης ασχολούνται κυρίως με την κτηνοτροφία, την καλλιέργεια της ελιάς και την παραγωγή ελαιολάδου. Επίσης υπάρχουν στο χωριό έμπειροι τεχνίτες της οικοδομής, της ξύλινης στέγης και εν γένει των ξύλινων κατασκευών, καθώς και παραδοσιακοί τεχνίτες - λαξευτές της πέτρας.

Εδώ εδρεύει ο Ελαιουργικός Συνεταιρισμός Στύψης, που διαθέτει από τα πιο σύγχρονα ελαιοτριβεία της Λέσβου και επεξεργάζεται και παράγει άριστης ποιότητας ελαιόλαδο, που το τυποποιεί για την εγχώρια και την ξένη αγορά. Από το 2000 λειτουργεί και ο Γυναικείος Αγροτοτουριστικός και Αγροτοβιοτεχνικός Συνεταιρισμός Στύψης - Υψηλομέτωπου, με βασικά προϊόντα τα παραδοσιακά γλυκά, ζυμαρικά και επίσης, χειροποίητα κεντήματα. Στη Στύψη εδρεύει και ο Αθλητικός Σύλλογος "Καραβαγγέλης" που ιδρύθηκε το 1978, και επίσης ο Ιππικός Σύλλογος Στύψης.

Το χωριό της Στύψης κοσμούν δύο ωραίες πετρόκτιστες εκκλησίες, η Κοίμηση της Θεοτόκου "Παναγιά" (1805), και η Αγία Τριάδα (1924). 

Η Στύψη εορτάζει και έχει πανηγύρι κάθε χρόνο στις 23 Αυγούστου, στα "Εννιάμερα της Παναγίας", πλήθος κόσμου (ντόπιοι και τουρίστες) συρρέει στο χωριό και στην "Παναγιά", ενώ ο Πολιτιστικός Σύλλογος Στύψης -συγκεντρώνει προσφορές- και αναλαμβάνει την παρασκευή και δωρεάν διανομή του παραδοσιακού "κισκέτς".

Παλαιότερα το χωριό είχε φτάσει τους 2.126 κατοίκους σύμφωνα με την εθνική απογραφή του 1920.
480px|thumb|Μερική άποψη της ανατολικής πλευράς της Στύψης (διακρίνεται στο βάθος η εκκλησία της Αγίας Τριάδας).

 Προσωπικότητες 
Στη Στύψη γεννήθηκαν:
 το 1866: ο Μακεδονομάχος αγωνιστής Γερμανός Καραβαγγέλης, Μητροπολίτης Καστοριάς, 
 το 1871: ο Πατριάρχης Βενιαμίν Ψωμάς, Οικουμενικός Πατριάρχης την περίοδο 1936-1946,https://www.stipsi.gr/stipsi/veniamin.htm
 το 1946: ο Νικόλαος Ι. Μουτάφης, καθηγητής ΕΜΠ στη Σχολή Πολιτικών Μηχανικών,https://eemf.gr/obituaries.pdf Δρ. Νικόλαος Μουτάφης
 το 1950: ο Ευστράτιος Κομνηνάκης, διδάκτωρ πλαστικής χειρουργικής του ΕΚΠΑ και διευθυντής κλινικής στο Γενικό Νοσοκομείο Αθηνών "Θριάσιο", 
 το 1951: ο Ευστράτιος Χατζηδουκάκης, απόφοιτος Νομικής Σχολής Παν. Αθηνών και ανώτατο στέλεχος στη Νομική Υπηρεσία της Ευρωπαϊκής Επιτροπής, 
 το 1966: ο Γεώργιος Ι. Μαντάνης, καθηγητής Παν. Θεσσαλίας και εκλεγμένο μέλος της Διεθνούς Ακαδημίας Επιστήμης Ξύλου.

Πρόσθετα, ο Ελληνογερμανός πρωταθλητής Στέφεν Στράιχ (Steffen Streich), ποδηλάτης μεγάλων αποστάσεων που αγωνίζεται σε διεθνείς αγώνες με τα ελληνικά χρώματα, ζει από το 2003 στη Στύψη με την οικογένειά του.https://www.emprosnet.gr/e-tv/mia-zoi-podilato-vid

Παραπομπές

Εξωτερικοί σύνδεσμοι
 Ιστοσελίδα χωριού Στύψης ν. Λέσβου
 Εφημερίδα "Η ΣΤΥΨΗ", έκδοση: Πολιτιστικός Σύλλογος Στύψης

Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου